Secondo na vecia biografia in parte legendaria, el saria fioło de Adelfrido e Odelinda, nobiłi provensałi. El se ga distinto inte on mucio de bataje, in particołare contro i Mori che a ł'epoca i faxeva on mucio de incursion inte ła Fransa de soto. Sucesivamente el ga canbià vita, dedicandose a ła meditasion, a ła penitensa e ai pełegrinagi. El ga perdonà quei che ga copà so fradeo e el ga avudo fama de guaritor. Durante uno dei so pełegrinagi verso Roma, el se ga małà e el xe morto a Voghera, sità dove che adeso el xe patrono, el 22 de majo 986.